เริ่มต้นเลยนะครับ ประมาณต้นเดือนเมษายนผมยืนสูบบุหรี่อยู่จู่ๆผมมีอาการมึนก็เลยทิ้งบุหรี่ไป แล้วคิดว่านอนคงหายเพราะมันมึนตลอดเลย แต่ปล่าวเลยครับตื่นมาอาการมึนยังคงอยู่ยิ่งตอนขับรถแล้วลมมันโต้หน้าจะรู้สึกแย่กว่าเดิมจนตอนนี้ผมไปหามา5-6รอบแล้วครับได้ยามาก็หลายตัวแต่ไม่ดีขึ้นเลยหลังวันที่24เมษายนมานี้รู้สึกว่าเริ่มจะมีอาการกินแล้วจุกตรงลิ้นปี่ย่อยยากร่วมด้วยครับแต่ที่กระทบที่สุดจนไปทำงานไม่ได้คืออาการมึนหัวครับตั้งแต่วันแรกที่เริ่มเป็นจนถึงตอนนี้ผมเลิกสูบบุหรี่แล้วครับและถ้าเกิดผมกินน้ำอัดลมอาการจะกำเริบหนักมากมันจะวูบๆวาบๆเลยครับตอนนี้ก็เลิกกินไปแล้ว อยากให้คุณแนะนำทีครับบุหรี่1ซองวันเดียวหมดคนเดียวนะครับ
สวัสดีค่ะ จากที่เล่ามาอาการรับประทานอาหารแล้วจุก น่าจะเป็นอาการของกระเพาะอาหารอักเสบนะคะ ซึ่งสามารถเกิดได้จากหลายสาเหตุ เช่น การรับประทานยาแก้ปวด, ความเครียด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้นโดยทั่วไปการรักษานอกจากใช้ยาลดกรด หรือยายับยั้งการหลั่งกรดในกระเพาะอาหารแล้ว หากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะส่วนการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะหากปรับเปลี่ยนพฤติกรรมแล้วไม่ดีขึ้น แนะนำให้พบแพทย์เพื่อรับการรักษาอย่างเหมาะสมต่อไปค่ะส่วนอาการมึนศีรษะ เกิดได้จากหลายสาเหตุ ได้แก่-ความผิดปกติของหูชั้นใน ซึ่งเป็นสาเหตุที่พบบ่อยในผู้ป่วยที่มีอาการเวียนศีรษะ เช่น โรคหินปูนในหูชั้นในเคลื่อน (BPPV) โรคประสาทหูชั้นในอักเสบ (Labyrinthitis) โรคนำ้ในหูไม่เท่ากัน (Meniere’s disease) เป็นต้น- ความดันโลหิตต่ำ อาจเกิดจากการเปลี่ยนท่าทางรวดเร็ว การสูญเสียน้ำออกจากร่างกาย เช่น ท้องเสีย อาเจียนมาก เป็นต้น นอกจากนี้อาจมีสาเหตุมาจากโรคหัวใจ ภาวะการติดเชื้อต่างๆ-โรคไมเกรน : บางคนจะมีอาการปวดศีรษะร่วมกับอาการเวียนหัวได้-โรคเกี่ยวกับระบบประสาทและสมอง ซึ่งอาจมีสาเหตุจากการบาดเจ็บ, เนื้องอก, การติดเชื้อ, เส้นเลือดในสมองผิดปกติ เป็นต้น-ภาวะอื่นๆ เช่น เครียด ยาบางชนิด โรคโลหิตจาง ภาวะน้ำตาลในเลือดต่ำ เป็นต้นซึ่งอาการมึนหัว จากที่เล่ามา ยังไม่สามารถสรุปสาเหตุได้ชัดเจนนะคะการดูแลตนเองในเบื้องต้น ขณะที่มีอาการมึนหัว แนะนำให้เคลื่อนไหวร่างกายช้าลง นอนหลับพักผ่อนให้เพียงพอ ดื่มน้ำเปล่าให้เพียงพอ หากอาการไม่ดีขึ้น แนะนำให้พบแพทย์เพื่อตรวจวินิจฉัยและรับการรักษาที่เหมาะสมต่อไปนะคะ